Φ.Σ. Εθνικός Κοζάνης

[[Αρχείο:Φ.Σ._Εθνικός_Κοζάνης.JPG]]

Φίλαθλον Σωματείον Εθνικός είναι αθλητικός σύλλογος με έδρα την Κοζάνη.

Ιστορία

Ιδρύθηκε το 1971 και σταδιακά ίδρυσε τμήματα Πετοσφαίρισης (Βόλλεϋ), Χειροσφαίρισης (Χάντμπολ), Πυγμαχίας, Καλαθοσφαίρισης, Κολύμβησης, και Ενόργανης Γυμναστικής. Τα επίσημα χρώματα της ομάδας είναι το μπλε και άσπρο.
Με την πάροδο του χρόνου έχει προστεθεί επίσης το κόκκινο στο λογότυπο και στις εμφανίσεις της ομάδας.
Το νέο σήμα της ομάδας με το σύμβολο της πόλης "Το Ρολόι" δημιούργησαν οι Άρης Βατάλης και Κωνσταντίνος Παπαστεριανός για το τμήμα χειροσφαίρισης γυναικών  του Εθνικού το 1998.

Χειροσφαίριση
Το τμήμα Χειροσφαίρισης ιδρύθηκε το 1977 και είναι ιδρυτικό μέλος της Ελληνικής ομοσπονδίας χειροσφαίρισης. Συμμετείχε στην Α΄ Εθνική από το 1979 (πρώτο πανελλήνιο πρωτάθλημα) έως και το 1984. Από το 1985 μέχρι σήμερα αγωνίζεται στην Β΄ Εθνική, εκτός από δύο χρονιές που υποβιβάστηκε στο τοπικό. 
Το γυναικείο τμήμα ιδρύθηκε το 1982. Το 1988 ανέβηκε στην Β΄ Εθνική και το 1990 στην Α΄ Εθνική. Από το 1991 έως το 1996 αγωνιζόταν στην Β΄ Εθνική, και απο το 1996 στην Α΄ Εθνική. Ήταν φιναλίστ του Κυπέλλου Ελλάδας γυναικών το 1994. Έχει δύο συμμετοχές στο Ευρωπαϊκό Κύπελλο Χάντμπολ γυναικών. Το 2014 και το 2020 συμμετείχε και πάλι στην κατηγορία Α1 Γυναικών. Το γυναικείο Χάντμπολ του Εθνικού σημειώνει μεγάλη πρόοδο και πολλές επιτυχίες κυρίως στα αναπτυξιακά τμήματα που καλλιεργεί.

Πυγμαχία
Το τμήμα Πυγμαχίας ιδρύθηκε το 1980 και έχει αναδείξει πλήθος πανελληνιονικών αθλητών.

Ομαδικοί τίτλοι:
 Πανελλήνιο Πρωτάθλημα ανδρών: 2014

Διακρίσεις αθλητών:
 Πολυνείκης Καλαμάρας: 5η θέση στο Παγκόσμιο Πρωτάθλημα Νέων, Ερεβάν, Αρμενία, 2012 
 Γεώργιος Γαζής: 8η θέση σε Ολυμπιακούς Αγώνες, Αθήνα, 2004 / 9η θέση σε Ολυμπιακούς Αγώνες, Πεκίνο, 2008

Πετοσφαίριση
Το τμήμα Πετοσφαίρισης ιδρύθηκε το 1972 με κύριο κορμό την ομάδα του Γυμνασίου της πόλης. Προπονητής της ομάδας εκείνης υπήρξε ο καθηγητής Φυσικής Αγωγής, Βασίλης Φλέγκας.
Το 1975 ο Εθνικός ανέβηκε για πρώτη φορά στη Β΄ Εθνική Κατηγορία, με προπονητή τον Ηλία Ιεροκλή. Από την ομάδα εκείνη έγινε και η πρώτη μεγάλη μεταγραφή αθλητή του συλλόγου. Πρόκειται για τον Μανόλη Παπαδογιαννάκη που μετεγγράφη στον Παναθηναϊκό, και υπήρξε ο πρώτος αθλητής Βόλλευ από την Κοζάνη που αγωνίσθηκε στην Εθνική Ελλάδος.

Στις αρχές της δεκαετίας του '80 ξεκινάει η προσπάθεια δημιουργίας της μετέπειτα μεγάλης ομάδας του Εθνικού. Πρωτεργάτης και δημιουργός της, ο προπονητής και αθλητής του συλλόγου Αντώνης Παπαδόπουλος, που άρχισε να δουλεύει με νέα παιδιά. Η προσπάθεια αυτή καρποφορεί το 1987 με την άνοδο της ομάδας στην Α΄ Εθνική, όπου συμμετέχει στο πρωτάθλημα της περιόδου  1977-78, αλλά δεν καταφέρνει να διατηρηθεί στη μεγάλη κατηγορία για μόλις ένα βαθμό.

Ανάμεσα στους αθλητές της περιόδου εκείνης υπήρξε και ο Γιώργος Ντράγκοβιτς, ο μεγαλύτερος πετοφαιριστής που ανέδειξε το κοζανίτικο βόλλεϋ. Ο Ντράγκοβιτς αγωνιζόταν στη θέση του διαγώνιου και αργότερα έκανε μια μεγάλη καριέρα, κυρίως με τον Ολυμπιακό Πειραιώς, κατακτώντας δεκάδες τίτλους μεταξύ των οποίων και δύο Κύππελλα Ευρώπης. Είναι επίσης από τους ρέκορντμαν συμμετοχών στην Εθνική Ελλάδος, έχοντας αγωνιστεί με τα χρώματά της 345 φορές. Άλλοι μεγάλοι αθλητές που στήριξαν την πορεία του Εθνικού Κοζάνης υπήρξαν οι Γιώργος Μάτας, Τάσος Καπρίνης και Γρηγόρης Γιάντσιος.
Στους ανθρώπους που εργάστηκαν για την άνθιση της πετοσφαίρισης στην Κοζάνη, πρέπει να αναφέρουμε και τον Γιάννη Κορκά, ο οποίος διετέλεσε πρόερος του Εθνικού από το από το 1974 μέχρι το 1996 αλλά και αντιπρόεδρος της Ομοσπονδίας Πετοσφαίρισης από το 1975 μέχρι το 1987.
Το τμήμα Πετοσφαίρισης του Εθνικού Κοζάνης δεν υφίσταται πλέον, εδω και αρκετά χρόνια.

Υπόλοιπα τμήματα

Τμήμα Κολύμβησης. Έτος ίδρυσης: 1981.

Τμήμα Ενόργανης Γυμναστικής. Έτος ίδρυσης: 2006.

Εξωτερικοί σύνδεσμοι
Τμήμα Χειροσφαίρισης (Χάντμπολ)
Ιστορία του τμήματος Χειροσφαίρισης

Πηγές
Η ιστορία του Βόλλεϋ της Κοζάνης Εφημερίδα "Ο Χρόνος"
Συνοπτική ιστορία του Εθνικού Κοζάνης www.prlogos.gr

Παραπομπές

Αθλητικοί σύλλογοι Κοζάνης
Ιδρύσεις αθλητικών συλλόγων το 1971
Ελληνικοί σύλλογοι καλαθοσφαίρισης
Ελληνικοί σύλλογοι κολύμβησης
Ελληνικοί σύλλογοι χειροσφαίρισης
Σωματεία Ε.ΚΑ.Σ.ΔΥ.Μ.
Ιδρύσεις ομάδων καλαθοσφαίρισης σε άγνωστο έτος